കെസ്ആര്ടിസിയില് മാത്രം ശമ്ബള പരിഷ്കരണം നടത്താത്തത് നീതീകരിക്കാനാവില്ല മണ്ണാര്ക്കാട് കെഎസ്ആര്ടിസി ഡിപ്പോയില് കെഎസ്ടി എംപ്ലോയീസ് സംഘ് കൂട്ട ഉപവാസം നടത്തി പാലക്കാട്: കെഎസ്ആര്ടിസിയില് ശമ്ബള പരിഷകരണം നടപ്പിലാക്കുക, മുഖ്യമന്ത്രി വാക്കു പാലിക്കുക എന്നീ ആവശ്യങ്ങള് ഉന്നയിച്ചു് മണ്ണാര്ക്കാട് കെഎസ്ആര്ടിസി ഡിപ്പോയില് ശനിയാഴ്ച രാവിലെ ഏഴുമണി മുതല് വൈകീട്ട് ഏഴുമണി വരെ കൂട്ട ഉപവാസം നടത്തി. കെഎസ്ടിഇഎസ് ബിഎംഎസ് മണ്ണാര്ക്കാട് യൂണിറ്റ് അദ്ധ്യക്ഷന് പി.സി ഷാജിയുടെ അദ്ധ്യക്ഷതയില് നടന്ന ഉപവാസ സമരം കെഎസ്ടിഇഎസ് ബിഎംഎസ് ജില്ലാ സെക്രട്ടറി ടി.വി രമേഷ്കുമാര് ഉദ്ഘാടനം ചെയ്തു. കാലാനുസൃതമായ ശമ്ബള പരിഷകരണം എന്ന ജീവനക്കാരന്റെ ന്യായമായ അവകാശം നിഷേധിക്കുന്ന ഇടതു സര്ക്കാര് നിലപാട് തൊഴിലാളി സമൂഹത്തോടുള്ള വെല്ലുവിളി ആണെന്ന് അദ്ദേഹം പറഞ്ഞു. പത്തു വര്ഷമായി കെഇഎസ്ആര്ടിസി ജീവനക്കാരന് നഷ്ടമായ ശമ്ബള വര്ധനവിന് വേണ്ടി ജീവനക്കാരെ അണിനിരത്തി ശക്തമായ പ്രക്ഷോഭവുമായി എംപ്ലോയീസ് സംഘ് മുന്നോട്ട് പോകുമെന്നും അദ്ദേഹം മുന്നറിയിപ്പ് നല്കി. കെഎസ്ടിഇഎസ് ബിഎംഎസ് ജില്ലാ ജോയിന്റ് സെക്രട്ടറി കണ്ണന്, സുധീഷ്, കാളിദാസന്, എല്. മധു, പി. രാജേഷ്, കെ. രാജന്, ശ്രീശന്, സുരേഷ്, എന്നിവര് നേതൃത്വം നല്കി. വിജയന്, പ്രഭാകരന്, മാധവന്, സോമന്, കണ്ണന്, മാധവന്, രാജേഷ്, ദിവാകര് ദാസ്, തങ്കപ്പന് എന്നിവര് ആശംസകള് അറിയിച്ചു. ഉപവാസ സമരത്തിന്റെ സമാരോപ് കെഎസ്ടിഇഎസ് ബിഎംഎസ് സംസ്ഥാന സെക്രട്ടറി പി.കെ ബൈജു നിര്വഹിച്ചു.